Samadhi Spa har været en fantastisk dejlig oplevelse, for mig og min kæreste igennem mange år. Men der er desværre sket radikale ændringer siden vores sidste besøg i Maj måned.Det starter med at vi bliver lukket ind af nogle andre kunder, selvom vi har ringet på. (Her plejede man at blive budt velkommen af værten). I foyeren flyder der med sko fra andre kunder.Det næste vi bemærker er, at hele personalegruppen er blevet skiftet ud. Den ene byder os velkommen, imens den anden står med sin private mobil og virker fjern.Før i tiden blev vi budt på varm lækker ingefær te, og myntevand i lobbyen. Denne gang var der ingen te, men en vandflaske med mynte var der dog. Mynten havde desværre bare ligget der så længe, at der intet smag var tilbage. Her fra hvor vi sidder, kan vi kigge direkte ud i vaskerummet, hvor en tørretumbler er igang. Smoothies maskinen kører også derud af, med den velkendte høje lyd fra en blender.Der går heldigvis ikke længe, før vores massører henvender sig til os, for at lede os ind i massagerummet. En mand til mig, og en kvinde til min kæreste. Manden virker nervøs, og sveder allerede inden vi er startet op.Her knækker filmen så helt for mig. For jeg har fået mange massager gennem tiden - både professionelle og private. Men den her, var den klart dårligste jeg nogensinde har oplevet. Der var ingen struktur i hans behandling. Den ene øjeblik masserede han mine fødder, for dernæst at massere mine skuldre. Jeg kunne mærke sveddråber der ramte min ryg og hans åndedræt, som var meget sporadisk. Han virkede mere ukomfortabel end hvad jeg begyndte at føle. Han var en stor fyr, og lagde nogle gange sin vægt ovenpå min ryg, således at jeg var bange for at han brækkede noget, alt imens han stønnede "Relax" meget intenst ind i mit øre.Det blev for meget, og jeg nød det på ingen måde. Så jeg besluttede mig for at tilkendegive dette over for "Massøren" og afbryde massagen, for at gå ud i receptionen og fortælle om min oplevelse.De var meget kede af det, og sagde at jeg kunne vente i lobbyen. Her sad jeg så og kukkelurede en halv times tid. Ind i mellem blev jeg dog tilbudt en smoothie, som jeg takkede nej til.Da min kæreste var klar til saunaen/brusebad, havde jeg mest af alt bare lyst til at gå. Men eftersom det koster 1800 kr. må jeg da få noget for de penge. Bakken som plejer at være fyldt med lækre forfriskninger, var udskiftet til et shot billig juice koncentrat. I badet var de lækre body sæber skiftet ud med discount sæbe.Salt scrub'en var der stadig. Hvilket min kæreste og jeg skrubbe hinandens rygge med. I et brusebad som vi troede var privat, henvender værtinden der tidligere stod min sin mobil telefon og råber "Hey venner! Det der foregår inde i brusebadet". Det stod ingen steder, da vi kiggede rundt. Men da man kiggede rundt, kunne man se at der manglede knager, som udgjorde huller i væggene.Mens jeg ventede på min kæreste, fik jeg at vide at manageren, ville tale med mig, når vi var færdige. Men Han eller hun var der desværre ikke, efter vi havde klædt om.Receptionisten, som talte i privat telefon, lod mig vente i 5-10 min. Før jeg henvendte mig og hørte om jeg kunne tale med manageren. Til det svarede hun, at jeg kunne få en ny massage behandling uden min kæreste, som selv ville skulle betale. Jeg prøvede at forklare, at det var helhedsoplevelse som par, og at det kun var aktuelt, hvis hun var med. Det forstod hun ikke, eftersom det jo kun var mig der var utilfreds med massagen. Jeg sagde pænt nej tak, og derfor skriver jeg denne anmeldelse.Jeg håber de havde en dårlig dag, og at andre ikke oplever denne behandling for 1800 kr. (Detox for 2).